Diari Oficial de la Generalitat Valenciana


Sumari del DOGV 5866, del 08-10-2008 (2008/11365)

RESOLUCIÓ de 20 d'agost de 2008, de la Conselleria de Medi Ambient, Aigua, Urbanisme i Habitatge sobre la declaració com a àrea de rehabilitació de centre històric de municipi de menys de 2000 habitants de Potries. Expedient número 46/0009/2007/198.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5866

Data del DOGV
:   08-10-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/11760


Data del document
:   20-08-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Potries
    * protecció del patrimoni
    * patrimoni arquitectònic
    * ajuda a la construcció
    * pla d'urbanisme
    * administració local
    * renovació urbana

RESOLUCIÓ de 20 d'agost de 2008, de la Conselleria de Medi Ambient, Aigua, Urbanisme i Habitatge sobre la declaració com a àrea de rehabilitació de centre històric de municipi de menys de 2000 habitants de Potries. Expedient número 46/0009/2007/198. [2008/11528]
Antecedents de fet
Primer. L'Ajuntament de Potries ha sol·licitat la declaració com a àrea de rehabilitació del centre històric de la localitat. Es tracta d'un municipi de 980 habitants dels quals el 71,96% resideix dins de l'àmbit proposat com a àrea de rehabilitació (concretament, 662 habitants).
Segon. Actualment es troben en vigor les normes subsidiàries de planejament aprovades definitivament per la Comissió Territorial d'Urbanisme el 31 de maig de 1984 i modificades el 23.05.1995, el 17.05.1998 i el 31.01.2003. A més d'aquestes l'Ajuntament, amb data 22 de febrer de 2007, va aprovar unes ordenances estètiques de façanes i edificis on es detallen les condicions que han de reunir les construccions, especialment en l'àmbit del centre històric.
Tercer. A fi d'incentivar la rehabilitació a l'àrea l'Ajuntament es compromet a bonificar l'impost sobre construccions en totes les actuacions de rehabilitació que es realitzen dins de l'àrea.
Quart. El 24 de gener de 2008 s'emet un informe del tècnic de l'Oficina Comarcal de Rehabilitació d'Edificis de Gandia, dependent del Servei Territorial d'Habitatge i Projectes Urbans de València. En aquest informe es proposa la declaració de la zona delimitada en el plànol adjunt com a àrea de rehabilitació.
Cinqué. El 5 de maig de 2008 el Servei de Rehabilitació de la Direcció General d'Habitatge i Projectes Urbans emet proposta de declaració de l'àrea de rehabilitació en què es conclou que es reuneixen els requisits especificats en el Decret 81/2006 per a declarar l'àrea de rehabilitació.
D'acord amb el que estableix l'article 15 del Decret 81/2006, de 9 de juny, del Consell, de desenvolupament de les mesures i ajudes financeres a la rehabilitació d'edificis i habitatges a la Comunitat Valenciana, resolc:
Primer. Declarar com a àrea de rehabilitació el nucli urbà de Potries la delimitació del qual es fixa en el plànol adjunt.
Segon. Considerar d'aplicació les ajudes establides pels articles 65, 66 i 67 del Decret 81/2006 de 9 de juny, del Consell per a les actuacions protegides que s'efectuen en aquest àmbit.
Tercer. Es recomana, d'acord amb l'article 544.2.b i c del Decret 67/2006, Reglament d'ordenació i gestió territorial i urbanística, l'obligació d'assignar preferentment els ingressos dineraris del patrimoni de sòl al finançament de programes de rehabilitació i ajudes a la rehabilitació.
Quart. El període de vigència de l'àrea de rehabilitació declarada serà el que corresponga al Pla d'habitatge en què s'emmarca.
Cinqué. De conformitat amb la disposició addicional vuitena del Decret 81/2006, de 9 de juny, i de l'Ordre de 15 de novembre de 2004, de la Conselleria de Territori i Habitatge, després de la declaració d'àrea s'instal·larà un cartell informatiu, segons model facilitat per aquesta Conselleria.
Contra aquesta resolució, la qual cosa fi a la via administrativa, es podrà interposar recurs contenciós administratiu, davant del jutjat contenciós administratiu de València, en el termini de dos mesos comptadors des de l'endemà de la notificació d'aquesta, segons els art. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.
Tot això, sense perjudici que es puga exercir qualsevol altre recurs que es considere oportú.
València, 20 d'agost de 2008.- La directora general d'Habitatge i Projectes Urbans: María Jesús Rodríguez Ortíz.